Document ID: 31987R0742

*****
ΚΑΝΟΝΙΣΜΟΣ (ΕΟΚ) αριθ. 742/87 ΤΗΣ ΕΠΙΤΡΟΠΗΣ
της 16ης Μαρτίου 1987
περί παύσεως της αλιείας του βακαλάου από πλοία με σημαία της Γερμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε τελευταία από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 4030/86 του Συμβουλίου (3) κατανέμει μεταξύ των κρατών μελών τις ποσοστώσεις αλιευμάτων, για το 1987, στην καναδική ζώνη αλιείας, που είναι διαθέσιμες στην Κοινότητα, βάσει της συμφωνίας μεταξύ της Ευρωπαϊκής Οικονομικής Κοινότητας και του Καναδά (4)·
ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων βακαλάου στα ύδατα του τμήματος των διαιρέσεων NAFO 2 J και 3 KL που ανήκουν, όσον αφορά την αλιεία, στη δικαιοδοσία του Καναδά, από πλοία με σημαία της Γερμανίας ή που είναι νηολογημένα στη Γερμανία, έφθασαν το όριο που είχε τεθεί από τον κανονισμό (ΕΟΚ) αριθ. 4030/86· ότι, επομένως, είναι αναγκαίο να απαγορευθεί η αλιεία βακαλάου στα εν λόγω πλοία και στα εν λόγω ύδατα βάσει αυτού του κανονισμού· ότι η Γερμανία απαγόρευσε την αλιεία αυτού του ψαριού από τις 6 Μαρτίου 1987· ότι πρέπει να τηρηθεί αυτή η ημερομηνία·
ότι, παρόλα αυτά, η απαγόρευση δεν προδικάζει τις δυνατότητες αλιείας πλοίων της Κοινότητας στα ύδατα που αποτελούν τμήμα της ζώνης της σύμβασης του NAFO που βρίσκονται εκτός της δικαιοδοσίας του Καναδά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων βακαλάου στα ύδατα των διαιρέσεων NAFO 2 J και 3 KL που ανήκουν, όσον αφορά την αλιεία, στη δικαιοδοσία του Καναδά, από πλοία με σημαία της Γερμανίας ή που είναι νηολογημένα στη Γερμανία, εκτιμάται ότι έχουν εξαντλήσει τις ποσοστώσεις που είχαν διατεθεί στη Γερμανία βάσει του κανονισμού (ΕΟΚ) αριθ. 4030/86.
Απαγορεύεται η αλιεία βακαλάου στα ύδατα της παραπάνω αναφερόμενης ζώνης, βάσει του κανονισμού (ΕΟΚ) αριθ. 4030/86, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση βακαλάου που έχει αλιευθεί στις διαιρέσεις αυτές, από πλοία με σημαία της Γερμανίας ή που είναι νηολογημένα στη Γερμανία, από την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Μαρτίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1987.

Labels: 18
6